armvectores/hy_wikipedia_2023 huggingface dataset:
Ալեսանդրո Բարատա

Ալեսանդրո Բարատա (իտալերեն՝ Alessandro Baratta, ապրիլի 16, 1639(1639-04-16), Պարմա, Պարմայի դքսություն - սեպտեմբերի 1, 1714(1714-09-01), Պարմա, Պարմայի դքսություն), իտալացի նկարիչ և փորագրիչ։ 


== Կենսագրություն ==
Նա ծնվել և մահացել է Պարմայում։ Հայտնի է եղել Պարմայում կվադրատուրայի և այլ վայրերում` Նեապոլի տեսարանների տոպոգրաֆիկ փորագրությունների միջոցով։ 
Ծնվել է Սան Լորենցո եկեղեցու մոտ, որը Պարմայի ամենահին եկեղեցիներից մեկն է։ Նա նկարչություն է սովորել Ֆրանչեսկո Մարիա Ռետիի հետ և 28 տարեկան հասակում ընդունվել է Սան Ջուզեպպե ընկերակցության մեջ. միությունը հիմնականում նվիրված էր Սբ. Ջոզեֆին, որը հիմնադրվել էր Սանտա Քրոչե եկեղեցում։   
Նրա առաջին վավերագրված աշխատանքը թվագրվում է 1668 թվականին, երբ Ազնվականների քոլեջի շնորհիվ նա ծանոթացել է Ռենուչո Ֆառնես կոմսի առաջին որդու մկրտության տեսարաններին։ Մի քանի տարի անց ուշադրություն է դարձրել Սանտա Քրիստինա եկեղեցու խաբկանքային ձևավորմանը, որը Ֆլորենտին Ֆիլլիպո Մարիա Գալերին որմնանկարել է Սան Գաետանո դա Տեինի կյանքից դրվագներով, որը Տիատինների հիմնադիր էր և ղեկավարում էր եկեղեցին։ Գումարի պակասը ստիպել է հրաժարվել գմբեթի և աբսիդի կառուցումից. Բարատան ընդարձակ կտավ է նկարել, որը լայն համայնապատկերում կեղծել է գմբեթն ու երգչախումբը` ստեղծելով բեմական էֆեկտ, որը շատ է գնահատվել, ստվերները այնպես են պատկերվել, որ նրանք, ովքեր մտել են եկեղեցի, կարող էին հավատալ, թե դրանք իրական են։    
1672 թվականին դառնում է Սան Ջուզեպպե ընկերակչության առաջին ռեգենտը։ Ամուսնանալով Մարիա Լուչիայի հետ` նա գնացել է բնակվելու Սան Պաոլոյի եկեղեցական ծխում։ 1676 թվականին նա առաջադրանք է ստացել, որպեսզի վերականգնի Սանտա Կրոչե եկեղեցու նկարները և թարմացրել դամբարանի որմնանկարները։ Նա նաև աշխատել է Դուոմոյում, որտեղ նա որմնանկաներ է արել Ողջերի և մեռածների եկեղեցու առաստաղին և պատերին։ 
1689 թվականին Ստեֆանո Լոլլին Բոլոնիայից ձևավորել է Ֆարնեսի թատրոնի մոտ գտնվող արքայական թատրոնը, Բարրատան ձևավորել է այն` ընդգծելով զարդարանքները և նկարները։ 1695-1697 թվականներին նա նկարազարդել է Սանտա Լուչիա եկեղեցու գմբեթը։ 
Նրա վերջին վավերագրված աշխատանքները Սանտա Մարիա դել Քուարտիրեի բարձր խորանի պատկերազարդում է և Չերտոսան դի Սան Ջիրոլամո եկեղեցու չորս պատերը։
Նա նաև աշխատել է Նեապոլում, որտեղ փորագրություն է արել` պատկերելով Կամալդոլի բլրի հարավային զառիթափը։


== Ծանոթագրություններ ==
Հիյու (Էստոնիայի շրջան)

Հիյու շրջան (էստ․՝ Hiiu vald), շրջան Էստոնիայի Հիյումաա նահանգի արևմուտքում։ Շրջանի կենտրոնն է Կեռդլա քաղաքը։
Ստեղծվել է 2013 թվականին, Կեռդլա քաղաքի և Կիռգեսաառե շրջանի միավորումով։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2014-02-10 at the Wayback Machine. (էստոներեն)
Սառույց (ֆիլմ, 2018)

«Սառույց» (ռուս.՝ Лёд), ռեժիսոր Օլեգ Տրոֆիմի ռուսական մելոդրամատիկ երաժշտական ֆիլմն է։ Գլխավոր դերերում՝ Ագլայա Տարասովա և Ալեքսանդր Պետրով։ Ֆիլմի պրեմիերան Ռուսաստանում կայացել է 2018 թվականի փետրվարի 14-ին։


== Սյուժե ==
Տաղանդավոր գեղասահորդուհուն նկատում է լեգենդար սպորտսմենը, ինչի արդյունքում Նաստյան հայտնվում է մանկության երազանքի կատարման շեմին։ Բայց զուգընկերոջ սխալի պատճառով նա հայտնվում է հիվանդանոցում։ Թվում էր, թե նա էլ երբեք չէր զբաղվելու սպորտով, բայց նրա կողքին հայտնվում է հոկեիստ Սաշան, ով ստիպված էր հիվանդապահ աշխատել գեղասահորդուհու համար։ Սկզբում նրանք ատում էին միմյանց, նույնիսկ չկռահելով, որ այդ պայքարը կվերածվի մեծ սիրո պատմության և կօգնի Նադիային հաղթահարելով բոլոր խոչընդոտները իրականացնել մանկության երազանքը։


== Դերերում ==
Ագլայա Տարասովա — Նադեժդա Լապշինա, գեղասահորդուհի
Միլոշ Բիկովիչ — Վլադիմիր Լեոնով, գեղասահորդ, (հնչունավորել է Ռոման Պոլյանսկին)
Ալեքսանդր Պետրով — Ալեքսանդր Գորին, հոկկեյիստ
Մարիա Արոնովա — Իրինա Շատալինա, մարզիչ
Քսենյա Ռապոպորոտ  —Նադեժդա Լապշինայի մայրը
Յան Ցապնիկ — Սևա, մարզիչ
Քսենյա Լավրովա Գլինկա — Մարգոշա, մորաքույր
Պավել Մայկով — մորարոջ ընկերը
Դիանա Ենակաևա— Նադեժդա Լապշինան մանուկ հասակում
Իրինա Ստարշենբաում — մրցակից
Ֆյոդոր Բանդարչուկ— թափառաշրջիկ
Անդրեյ Զոլոտարև— լրագրող
Դմիտրի Գուբերնիև — սպորտային մեկնաբան
Մաքսիմ Բլբորոդով — Միտյա


== Երաժշտություն ==


== Ծանոթագրություններ ==


== Արտաքին հղումներ ==
Деменцова Э. В. (2018-02-14)։ «Рецензия: «Лед» с Аглаей Тарасовой и Александром Петровым»։ The Hollywood Reporter։ Վերցված է 2018-02-23 
Иванов Б. А. (2018-02-09)։ «Байкал слезам не верит»։ Film.ru։ Վերցված է 2018-02-23 
Маслова Л. С. (2018-02-16)։ ««Лед» — это русская «Форма воды», которой не хватает только Лепса»։ GQ։ Վերցված է 2018-02-23 
Степанов В. Е. (2018-02-12)։ ««Лед»: Дальше — тоньше, пожалуйста»։ Сеанс։ Վերցված է 2018-02-23 
Сухагузов, Максим (2018-02-12)։ ««Лед»: фильм-мюзикл под песни Земфиры, Дорна, Цоя и других»։ Афиша։ Վերցված է 2018-02-23
Պավլոդարովկա (գյուղ, Բրատսկոեի շրջան)

Պավլոդարովկա (ուկրաիներեն՝ Павлодарівка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Պավլոդարովկա գյուղում բնակվում էր 36 մարդ։ Բնակավայրը զբաղեցնում է 0,393 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խուան Լուիս Գոմես

Խուան Լուիս Գոմես  ավելի հայտնի է որպես Խուանլու (իսպ.՝ Juan Luis Gómez López (Juanlu), մայիսի 18, 1980(1980-05-18), Մալագա), իսպանացի ֆուտբոլիստ, կիսապաշտպան։


== Կենսագրություն ==
Ծնվել է Մալագա անդալուզիական քաղաքում, մանկուց զբաղվել է Դոն-Բենիտո ֆուտբոլային դպրոցում․ Ավարտեոլւց հետո Խուանլուն սկսեց իր կարիերան սիրված Մարմոլ Մակաել ակումբում։ 2002 թվականին նա տեղափոխվեց իսպանական «Ալմերիա» Սեգունդա, որի համար անցկացրեց 38 խաղ, որի ժամանակ խփեց 7 գոլ։
Անդալուզիայի ակումբում աշխատելիս նա նաև վարձավճարով հանդես է եկել Սեգունդա Բ «Ալիկանտե» ակումբում, որտեղ նա կես տարվա ընթացքում խաղացել է 15 խաղեր և մեկ անգամ աչքի է ընկել։ 2004-05 մրցաշրջանում Խուանլուն իսպանական «Ալմերիա»իսպանական նմուշների ակումբը, որի համար 2004 թվականի օգոստոսի 28-ին իր առաջին ելույթը տեղի ունեցավ «Ռեալ Բետիս»-ի հետ խաղում, ավարտվեց 1-1 հաշվով։ Ընդամենը այս մրցաշրջանի ընթացքում Նանեսիայում նա 27 խաղ անցկացրեց և երկու գոլի հեղինակ դարձավ։ Դրանից հետո նա տեղափոխվեց «Ռեալ Բետիս» 2005 թվականին, Խուանը երջանիկ էր իր «Նավառա» ակումբ տեղափոխվելուց։
Մրցաշրջանում նա հաճախակի դուրս էր գալիս Եվրոպայի գավաթի խաղարկության եզրափակիչում` վեց խաղերում, խփելով երկու գոլ։ Այնուամենայնիվ, հաջորդ մրցաշրջանում նրան վարձավճարով վարձակալեց «Ալբասետե» ակումբը, որտեղ նա ավարտեց 2005/06 հունվար-հունիս 2006 տարվա մրցաշրջանը, որից հետո նորից վարձավճարով վարձակալվեց, այս անգամ «Օսասունա», որտեղ նա խաղում էր 2006/2007 մրցաշրջանում։ 2007 թվականի հուլիսին, նորից վարկի դիմաց տեղափոխվեց Սեգունդայի մեկ այլ ակումբ՝ «Կորդովա»։ Մրցաշրջանի ընթացքում նա հինգ գոլ է խփել, իսկ «Կորդովան» դժվարությամբ փախչեց դուրս թրչելուց։ Նա 2008 թվականին հուլիսին վերադարձավ «Բետիս» և նրան հայտարարեցին, որպեսզի նրա սկսի փնտրել իր համար նոր ակումբ։ Դրանից հետո մեկ տարի անցկացրեց ֆուտբոլից դուրս, սկսեց «Բետիսի» հետ մարզումը, սակայն հայտարարված չէր Անդալուզիայի ակումբի ոչ մի մրցախաղ և 2009 թվականի հունիսի 12-ին` փոխադարձ համաձայնությամբ «Բետիսի» հետ կնքվեց պայմանագիր։ Այնուհետև, նույն տարվա հուլիսի 28-ին նա տեղափոխվեց Լեվանտե ՈւԴ, կնքեց մեկ տարվա պայմանագիր։
Իր առաջին մրցաշրջանում, Խուանը հանդես է եկել՝ որպես իր լավագույն մասնագիտական ​​տարի, իսկ Վալենսիայի ակումբը   երկու տարի անց վերադարձավ Պրիմիերա։ Խուանը 2010/11 մրցաշրջանում 28 խաղ էր խաղացել, վաստակել էր 3 գոլ, և Լևանտեն մնացել է Պրիմիերայում։ 2011 թվականի հոկտեմբերի 23-ին, նա արտագնաց «Վիլյառեալի» (0:3) հանդիպման ժամանակ 2 գոլ է խփել, իսկ ակումբը մրցաշրջանում առաջին տեղում էր։


== Ծանոթագրություններ ==


== Արտաքին հղումներ ==
Профиль на сайте Леванте Archived 2011-10-23 at the Wayback Machine. (Իսպաներեն)
Խուան Լուիս Գոմես պրոֆիլը BDFutbol կայքում
Futbolme Профиль (Իսպաներեն)
Պրոֆիլը transfermarkt.com կայքում(անգլ.)
Խուան Լուիս Գոմես պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Քռասնիի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Քռասնի գյուղի պատմության և մշակույթի հուշարձանների ցանկը։ Ցանկում ներառված է ընդամենը 17 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Կոնտվիլ (Կալվադոսի գավառ)

Կոնտվիլ (ֆր.՝ Conteville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 98 մարդ, բնակչության խտությունը` 23.67 մարդ/կմ²։ Բնակավայրը զբաղեցնում է 4.14 կմ² տարածք։
2017 թվականի հունվարից Էրան, Բիյի, Ֆիեռվիլ Բրե և Պուսի լա Կամպան համայնքների հետ միասին հանդիսանում է Վալամբրե համայնքի մաս։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 15 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 65 աշխատունակ (15-64 տարեկան)  բնակիչ, որոնցից ակտիվ էին 52-ը, իսկ ոչ ակտիվները` 13։ Ակտիվության ցուցանիշը կազմում է 80,0 %։ 52 աշխատունակ մարդկանցից աշխատել է 47 անձ (25 տղամարդ և 22 կին)։ Գործազուրկ են եղել 5 անձ (4 տղամարդ և 1 կին)։ 13 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շառլ Մեսսիան

Օլիվեր Էժեն Շառլ Պրոսպեր Մեսսիան (ֆր.՝ Olivier Eugène Charles Prosper Messiaen, դեկտեմբերի 10, 1908(1908-12-10)[…], Ավինյոն - ապրիլի 27, 1992(1992-04-27)[…], Կլիշի լա Գարեն), ֆրանսիացի կոմպոզիտոր, երգեհոնահար, մանկավարժ։
Բանաստեղծուհի Սեսիլ Սովաժի որդին։
1930 թվականին ավարտել էր Փարիզի կոնսերվատորիան։ 1936 թվականին կոմպոզիտորներ Ա․ Ժոլիվեի, Դ․ Լեսյուրի, Ի․ Բոդրիեի հետ ստեղծել է «Երիտասարդ Ֆրանսիա» ստեղծագործական միությունը։ 1942 թվականից՝ Փարիզի կոնսերվատորիայի պրոֆեսոր (աշակերտներից են՝ Պ․ Բուլեզը, Կ․ Շտոկհաուզենը, Յա․ Քսենակիսը)։ Մեսսիանի ստեղծագործությունը ներթափանցված է աստվածաբանական միստիկական գաղափարներով։ Լայնորեն կիրառում էր ժամանակակից արտահայտչամիջոցներ՝ բարդ լադային կառուցվածքներ և ռիթմական համակարգեր։ Իր ստեղծագործական որոնումները Մեսսիան հիմնավորում էր տեսականորեն՝ «Իմ երաժշտական լեզվի տեխնիկան» գրքում։ Հոդվածների, դասագրքերի հեղինակ էր։ Ելույթներ էր ունենում որպես դաշնակահար և երգեհոնահար։


== Ծանոթագրություններ ==
Մտքարան

Մտքարան, կրթական առցանց և անցանց կրթարան, որի նպատակն է մատչելի ձևաչափով ներկայացնել հայկական մշակույթին և Հայաստանի պատմությանն առնչվող զանազան թեմաներ։ 
Գործում է առցանց և Երևանի Փավստոս Բուզանդի 1/3 հասցեով։
Կրթարանը ներկայացնում է դասախոսություններ, վավերագրական ֆիլմեր և կազմակերպում վարպետության դասեր՝ գիտության, արվեստի և հոգևոր թեմաներով։ 
Մտքարանի հարթակում դասընթացներով հանդես են եկել Գագիկ Գինոսյանը, Արամ Խաչատրյանի տուն-թանգարանի ավագ գիտաշխատող Լենա Միսակյանը, Արման Նուռը, Հրանտ Թոխատյանը, Նարեկ Մարգարյանը, Մարգ Գրիգորյանը։
Առցանց դասախոսություններից բացի նախագիծը կազմակերպում է նաև օֆլայն դասախոսություններ Հայաստանում (օրինակ, «Հայկական մշակույթի ֆենոմենը», «Միգրացիայի տնտեսագիտությունը», «Բարձր տեխնոլոգիաները Հայաստանում», «Ինչպես պահպանել համբավը համացանցում» և այլ թեմաներով)։
Մտքարանի «50 հարց» նախագծում հրավիրվում են մշակույթի, արվեստի, քաղաքականության հայտնի գործիչներ, որոնք պատմում են իրենց կարիերայի առանձնահատկությունների, Հայաստանի ապագայի իրենց տեսլականի մասին։ Այդ խորագրի առաջին եթերաշրջանում հանդես են եկել «X ֆակտոր» շոուի ֆինալիստ Իննա Սայադյանը, Գուչիի մոդել Արմինե Հարությունյանը, բլոգեր Վահագ Մկրտչյանը, դերասան Ժաննա Բուտուլյանը, երգչունի Մարինե Մանասյանը, բլոգեր Սոֆա Բրոյանը։ Երկրորդ եթերաշրջանում՝ բլոգեր Գարիկ Տուտը, ռեժիսոր Սարիկ Անդրեասյանը, սպորտսմեն Արմեն Ղուլյանը, լրագրող Վարդա Սուքիասյանը, քաղաքագետ Սարգիս Ծատուրյանը, բլոգեր Իրինա ՄամաՔլաբը, ատամնաբույժ Լուիզա Ավթանդիլյանը, քաղաքական գործիչ Նաիրա Զոհրաբյանը։
Լույս են տեսնում վավերագրական ֆիլմեր ճարտարապետության, Հայաստանի պատմության թեմատիկայում։ Առաջին եթերաշրջանում ցուցադրվել են ֆիլմեր Երևանում Ստալինի արձանի, Կոնդ թաղամասի, «Մոսկվա» կինոթատրոնի, Հայաստանի կոմպոզիտորների միության շենքի մասին։ Երկրորդ եթերաշրջանում՝ Խոր Վիրապի, Գառնու տաճարի, Պտղնիի եկեեղցու, Մատենադարանի, Դվինի, Զվարթնոց տաճաի, Շուշիի Ղազանչեչոց տաճարի, Արամ Խաչատրյանի տուն-թանգարանի, Սերգեյ Եսենինի մասին։


== Արտաքին հղումներ ==
Պաշտոնական էջը YouTube-ում
Պաշտոնական ալիքը Telegram-ում
Պաշտոնական էջը Instagram-ում
Պաշտոնական էջը VK-ում


== Ծանոթագրություններ ==
Ռետեզատի ազգային պարկ

Ռետեզատի ազգային պարկ (ռումիներեն՝ Parcul Naţional Retezat), հատուկ պահպանվող տարածք (ԲՊՄՄ դասակարգմամբ՝ երկրորդ կարգի ազգային պարկ)  Ռետեզատի լեռներում` Ռումինիայի Հունեդոարայի կոմսությունում։


== Նկարագրություն ==
Ունենալով 2300 մետրից ավելի բարձրության 60-ից ավելի գագաթներ և շուրջ 100 բյուրեղյա մաքրության խորը սառցալեռնային լճեր՝ Ռետեզատի լեռները Կարպատների ամենագեղեցկ վայրերից մեկն է։ 1935 թվականին Ռումինիայի կառավարությունը Ռետեզատի լեռնատարածքի հիման վրա ստեղծեց պետության առաջին ազգային պարկը։
Ներկայումս պարկի տարածությունը 380,47 քառակուսի կիլոմետր է։ Այդ տարածքում է գտնվում Եվրոպաում մնացած վերջին կուսական նախնադարյան անտառը և մայրացամաքի ամենամեծ եզակի անխառն անտառային տարածքը։ Ռետեզատի լեռների ամենաբարձր գագաթը՝ Պելեագան (2509 մ) նույնպես պարկի տարածքում է։ Պարկի տարածքում են նաև մոտ 80 սառցալճեր։
1979 թ․ ՅՈՒՆԵՍԿՕ-ի «Մարդը և բիոսֆերան» ծրագիրը պարկը ներառեց բիոսֆերային տարածքների միջազգային ցանցում։


== Ֆլորա և ֆաունա ==
Ֆլորան ընդգրկում է մոտ 1190 բուսատեսակներ, որոնցից 130-ը "անհետացման վտանգի" կամ "խոցելի" կարգավիճակում են։  Գայլեր, սպիտակ արջեր, վարազներ, սովորական լուսաններ, եվրոպական վայրի կատուներ, քարայծներ, այծյամներ և ազնիվ եղջերու, ինչպես նաև փոքր գիշատչ տեսակներ, ինչպես օրինակ գորշուկներ և ջրասամույրներով է բնակեցված պարկը։
Gemenele (ռումիներեն՝ "Երկվորյակներ") գիտական արգելոցը պարկի խստորեն պահպանվող տարածքներից է, որի մեջ է նաև նախնադարյան անտառը։


== Արտաքին հղումներ ==
Պաշտոնական կայք(ռում.)
Կայքի քարտեզ Archived 2015-04-14 at the Wayback Machine.(անգլ.)
Տրանսիլվանյան Ալպեր Archived 2015-07-09 at the Wayback Machine. (Jiu Valley Portal) (անգլ.)
Ռետեզատի լեռների տուրիստական քարտեզներ(չեխ.)


== Ծանոթագրություններ ==
Հելսինկիի գրքի տոնավաճառ

Հելսինկիի գրքի տոնավաճառ (ֆիններեն՝ Helsingin kirjamessut), (անգլ.՝ Helsinki Book Fair), գրքի տոնավաճառ, որն ամեն տարի անցկացվում է հոկտեմբերի վերջին, Ֆինլանդիայի մայրաքաղաքում Հելսինկիում։
2001 թվականից ամեն տարի անցկացվող փառատոնի հիմնադիրները Ֆիննական տոնավաճառային ընկերությունն է, Գրքերի հրատարակչության ֆիննական ասոցիացիան և Ֆիննական գրքի մանրածախ առևտուր կազմակերպողները (Suomen Kirjakauppiasliiton)։ 1988 թվականից սկսած՝ ամեն տարի տոնավաճառի շրջանակներում անցկացվում են հին և արժեքավոր գրքերի տոնավաճառ։
Հելսինկյան գրքի տոնավաճառի պատվավոր հյուրեր տարբեր տարիներին եղել են Միացյալ Թագավորությունը (2006), Շվեդիան (2009), Ֆրանսիան (2010), Էստոնիան (2011), Հունգարիան (2012), Իտալիան (2013), Գերմանիան (2014), Ռուսաստանը (2015), Հյուսիսային միություն (2016), Ֆինլանիդիա (2017, ի պատիվ անկախության 100–ամյակին) ԱՄՆ (2018))։
2014 թվականին տոնավաճառի բացումից չորս օր անց այն արդեն ունեցել է 78 400 այցելու (2015 թվականին` մոտավորապես 80 հազար հոգի այցելու)։


== Տես նաև ==
Տուրկուի գրքի միջազգային տոնավաճառ


== Ծանոթագրություններ ==


== Արտաքին հղումներ ==
Պաշտոնական կայք(ֆին.)
Մարմոլինո

Մարմոլինո (ռուս.՝ Мармолино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիլիան Չիվիոտ

Լիլիան Չիվիոտ (անգլ.՝ Lilian Cheviot, 1876 - 1936, Լոնդոն, Միացյալ Թագավորություն), անգլիացի նկարչուհի, որի տաղանդը ծաղկում է ապրել 1894-1924 թվականներին։ 


== Կյանք և ստեղծագործություն ==
Լիլիան Չիվիոտն ապրել է Հարավային Մոլեսեյում` Սուրեյում, և 1895 w6 1899 թվականներին ցուցադրվել է Լոնդոնի Գեղարվեստի թագավորական ակադեմիայում։ Չիվիոտը սովորել է Ֆրանկ Կալդերոնի  գեղանկարչության անիմալիստական դպրոցում և Վոլտեր Դոնի Կյանքի դպրոցում։ 1895 թվականին «Ահա շատ ․․․» (There's many a Slip) և 1899 թվականին` «Կատուներ» (Kittens) նկարներով մասնակցել է Թագավորական ակադեմիայի ցուցահանդեսին։ Նրա On the way to the Horse Fair («Ձիու տոնավաճառի ճանապարհին») ստեղծագործությունը ներառված է 1905 թվականի «Աշխարհի կին նկարիչներ» գրքում։
1911 թվականի նրա պատկերազարդումները ներառված են «Շան նոր գիրքը» գրքում։
Լիլիան Չիվիոտը հայտնի է կենդանիների նկարներով և շների դիմանկարներով։


== Պատկերասրահ ==
Շների տեսակներ` նկարված Լիլիան Չիվիոտի կողմից
		
		
		


== Ծանոթագրություններ ==
Մարմար (այլ կիրառումներ)

Մարմար, կարող է վերաբերել՝

Մարմար - միջին կարծրության մետամորֆիկ լեռնային քարատեսակ, որը կազմված է զուտ CaCO3 կալցիտից, որոշ տեսակներ՝ առավելապես դոլոմիտից
Մարմար - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Մարմար - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ելք նվերների խանութով

Ելք նվերների խանութով (անգլ.՝ Exit Through the Gift Shop), Բենքսիի ֆիլմը գիտնական նկարողների մասին, այդ թվում նաև հենց Բենքսիի մասին։ 2011 թվականին ամերիկյան ԿԳԱ-յի ֆիլմը նոմինացվել է «Օսկար» մրցանակի, որպես «Լավագույն լիամետրաժ վավերագրական ֆիլմ»։
Դեռ կան վիճաբանություններ այն մասին ֆիլմը վավերագրական է կամ կեղծ վավերագրական։


== Ֆիլմի մասին ==
Ֆիլմը սկսվում է Լոս Անջելեսում հաստատված, հմայված գրաֆիտիով և դրանք նկարելու համար շատ տարիներ ծախսած, ֆրանսիացի Թյերրի Գրետտի պատմությունով։ Կոնֆլիկտը սկսվում է այն ժամանակ, երբ Բենքսին դառնում է կինոռեժիսոր, իսկ Գրետտին, պարոն Մոզգոպրավ կեղծանունով մարդ (Mr. Brainwash)։
Ֆիլմը ցուցադրվել է 2010 թվականի հունվարի 24-ին «Սենդենս» կինոփառատոնում։ Ֆիլմը ներառում է ամենահայտնի Սթրիթ - արտերը, ինչպես նաև Շեպարդ Ֆեյրիի և Բենքսիի նկարները։ Վերջինիս դեմքը երբեք չի ցուցադրվում, իսկ ձայնը խեղաթյուրված է, որպեսզի պահպանվի անձի գաղտնիությունը։


== Արձագանքներ ==
Ֆիլմը քննադատների կողմից հիմնականում արժանացել է դրական արձագանքների, իսկ Rotten Tomatoes կայքում ֆիլմի վարկանիշը կազմում է 98 %։ Քննադատության թեմաներից մեկը, այն հարցն է, արդյո՞ք ֆիլմը մանրակրկիտ մտածված հնարք է Բենքսիի կողմից, թե՞ Գրետտիի՝ իսկական արվեստագետի, ով ի վերջո դարձավ պարոն Մոզգոպրավ։ Կինոքննադատ Թի Բերրին ֆիլմը հետաքրքիր է թվացել, որպես տեսակով ֆարս և իր գրախոսության մեջ ֆիլմը պարգևատրել է չորս աստղով։ Ռոջեր Էբերթը 4 աստղից ֆիլմին տվել է 3,5 աստղ։ «Նյու Յորք Թայմսի» կինոյի գրախոս Ջիննետտ Քեթուսիսը ֆիլմը կոչել է «prankumentary» (prank - կատակ և documentary - վավերագրություն բառերից) ժանրի նոր տեսակ։


== Մրցանակներ և նոմինացիաներ ==
2010 — նոմինացվել է Բրիտանական ինքնուրույն ֆիլմի մրցանակին, որպես լավագույն վավերագրական ֆիլմ
2011 — նոմինացվել է «Օսկար» մրցանակի, որպես լավագույն վավերագրական ֆիլմ (Բենքսի, Ջեյմի Դ’ Կրուզ)
2011 — նոմինացվել է BAFTA մրցանակին, որպես լավագույն դեբյուտ բրիտանական սցենարիստի, ռեժիսորի կամ պրոդյուսերի (Բենքսի, Ջեյմի Դ’ Կրուզ)
2011 — «Անկախ ոգի» մրցանակ, որպես լավագույն վավերագրական ֆիլմ (Բենքսի)


== Ծանոթագրություններ ==
Պեգաս (այլ կիրառումներ)

Պեգաս, կարող է վերաբերել՝

Պեգաս - առասպելական թևավոր նժույգ հին հունական դիցաբանության մեջ
Պեգաս - գետ Ռուսաստանում, Տայդոնի վտակը
Պեգաս - գետ Ռուսաստանում, Տոմի վտակը
Պեգաս - աստղային երկնքի հյուսիսային կիսագնդի համաստեղություն
(9810) Էլանֆիլեր

(9810) Էլանֆիլեր (անգլ.՝ Elanfiller), աստերոիդ աստերոիդների հիմնական գոտում։ Հայտնաբերվել է 1998 թվականի սեպտեմբերի 14-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,256452 ա. մ., առավելագույնը մոտենում է 1,8827 ա. մ. հեռավորության վրա և հեռանում 2,6302 ա. մ.։ Արեգակի շուրջ մեկ ամբողջական պտույտ է կատարում 1238,05 երկրային օրվա ընթացքում, իր ուղեծրով շարժվելով միջինում 0,29078 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9810) Էլանֆիլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տամիկու (այլ կիրառումներ)

Տամիկու անունը կամ տերմինը կարող է վերաբերել հետևյալ հոդվածներին․

Տամիկու - գյուղ Էստոնիայի Մառտնա շրջանի կազմում։
Տամիկու - գյուղ Էստոնիայի Ռիդալա շրջանի կազմում։
Տամիկու - գյուղ Էստոնիայի Ռակե շրջանի կազմում։
Տամիկու - գյուղ Էստոնիայի Վիննի շրջանի կազմում։
Տամիկու - գյուղ Էստոնիայի Կոսե շրջանի կազմում։
Տամիկու - գյուղ Էստոնիայի Կոեռու շրջանի կազմում։
Տամիկու - գյուղ Էստոնիայի Պուուռմանի շրջանի կազմում։
Տամիկու - գյուղական ավան Էստոնիայի Յիհվի շրջանի կազմում։
Օկուրո Օիկավա

Օկուրո Օիկավա (ճապ.՝ 及川奥郎, 1896, Իվատե, Ճապոնիա - 1970), ճապոնացի աստղագետ, աշխատել է Տոկիոյի աստղադիտարանում։
Առաջին ճապոնացի աստերոիդների հայտնաբերողը, ով աշխատել է Տոկիոյի աստղադիտարանում։ Նրա կողմից 1927 թվականի նոյեմբերին հայտնաբերված (1088) Միտակա աստերոիդը դարձել է առաջին ճապոնացու կողմից հայտնաբերված աստերոիդը։
Ընդհանուր առմամբ Օիկավան հայտնաբերել է 8 աստերոիդ։
Նրա պատվին է անվանվել (2667) Օիկավա աստերոիդը։


== Ծանոթագրություններ ==


== Արտաքին հղումներ ==
Կորչա (գարեջուր)

Կորչա (Birra Korça), ալբանական գարեջրագործական ընկերություն, ինչպես նաև համանուն ապրանքանիշ և գարեջրի տեսակ։ Արտադրվում է Ալբանիայի Կորչա քաղաքում 1928 թվականից։ Ընկերությունը 2004 թվականից հանդիսանում է IHB group կազմակերպության դուստր ընկերությունը։ Ըստ ծավալների Ալբանիայում արտադրվող երրորդ գարեջրագործական ընկերությունն է։


== Պատմություն ==
Գարեջրատունը հիմնադրվել է Կորչա քաղաքում 1928 թվականին իտալական ներդրող Ումբերտո Ումբերտիի (Umberto Umberti) և ալբանական ներդրող Սելի Մբորիայի (Selim Mboria) կողմից։ Ստեղծված ընկերության նախնական կապիտալը կազմել է 950 000 ֆրանկ։ Արտադրական հզորությունը կազմել է տարեկան 20 000 հեկտոլիտր, արտադրվել է էլ (Ale), մուգ գարեջուր, «Kristal» շշալցված ջուր և սառույց։
Երկրորդ համաշխարհային պատերազմից հետո և 1946 թվականի հունվարի 11-ին Ալբանիայում կոմունիստական ռեժիմի հաստատումից հետո գարեջրատունը դարձել է ալբանական պետության սեփականությունը։ Հաջորդող քսան տարիների ընթացքում այն մի քանի անգամ վերանորոգվել է (1955, 1957 և 1965), ամեն անգամ ավելացնելով արտադրության ծավալները։ 1994 թվականի ապրիլին երկրում քաղաքական իշխանափոխությունից, սոցիալական իրավիճակի փոփոխություններից և շուկայի ազատականացումից հետո, «Կորչա» գարեջրատունը  աճուրդով վաճառվել է մի խումբ գործարարների։
2004 թվականին գարեջրատունը գնել է գործարար Իրֆան Հիսենբելուն (Irfan Hysenbelliu), որը «Բիրա Կորչա ՍՊԸ» («Birra Korça LLC») նախագահն է, IHB Group-ի գլխավոր տնօրենը։ Նա ներդրել է 15 միլիոն եվրո գործարանը վերակառուցելու և վերազինելու համար։ Գարեջրի գործարանը ենթարկվել է տեխնոլոգիական և ճարտարապետական փոփոխություննների, օգտագործելով նորագույն չեխ և իտալական տեխնոլոգիաները, արտադրելով 120 000 հեկտոլիտր գարեջուր, որը տասն անգամ գերազանցում է հին գարջրագործարանի ծավալներին։ Գարեջրի արտադրության համար օգտագործվում է Մորավա լեռան ջրի բնական աղբյուրներըԿորչա քաղաքում օգոստոսին անցկացվում է ամենամյա գարեջրի  ավանդական փառատոն, որը կազմակերպվում է տեղական նույն գարեջրագործական գործարանի կողմից և տարածաշրջանի ամենամեծ միջոցառումն է


== Ապրանքանիշեր ==

«Կորչա» ապրանքանիշի գարեջուրը ներառում է ճերմակ էլ` 4,8 – 5.0%  ալկոհոլի պարունակությամբ և մուգ էլ`  5,0 – 5,2 %  ալկոհոլի պարունակությամբ։ Վաճառվում է 0,33 լիտր և 0,5 լիտր շշալցմամբ, ինչպես նաև 30 լիտր և 50 լիտր տակառիկներով։


== Մրցանակներ ==
Գարեջուրն իր բարձր որակի համար արժանացել է մի շարք պարգևների։ Ընդ որում, առաջինը ստացել է գարեջրի արտադրության ձևավորման առաջին տարում` 1928 թվականին Սալոնիկում (Հունաստան)։ 2007 թվականին Լոնդոնում ընկերությունն արժանացել է Quality Crown Award  որակի միջազգային մրցանակի։ 2009 թվականին Ֆրանկֆուրտում ձեռնարկությանը շնորհվել է International Arch of Europe Award մրցանակ անվանակարգում, որտեղ մրցում էին  178 երկրների գարեջրագործական ձեռնարկություններ։ «Կորչա» արտադրանքը լայն տարածում ունի Ալբանիայում և արտահանվում է արտասահման, այդ թվում ԱՄՆ (2011), որտեղ այն հայտնի է Մասաչուսեթս նահանգում։ «Կորչա» կազմակերպությունն արժանացել է  ISO 22000 հավաստագրի, որը սննդի արդյունաբերության միջազգային ստանդարտ է հանդիսանում։ 


== Ծանոթագրություններ ==


== Արտաքին հղումներ ==
Պաշտոնական կայք (ալբ.)
Ինչով է Կորչա քաղաքը գրավում գարեջրի սիրահարներին Archived 2016-04-19 at the Wayback Machine.
Qatar Airways

Qatar Airways Company Q.C.S.C. (արաբ․՝ القطرية‎‎), գործում է  Qatar Airways անվամբ, Կատարի ազգային ավիափոխադրողը, որի կենտրոնակայանը գտնվում է մայրաքաղաք Դոհայում։ Ամեն օր ավիաընկերությունը իրականացնում է Դոհա- Երևան- Դոհա ավիաչվերթներ, այնտեղից էլ դեպի աշխարհի տարբեր երկրներ։
Ավիաընկերությունը իրականացնում է չվերթներ աշխարհի շուրջ 150 քաղաքներ։ All Nippon Airways-ի, Hainan Airlines-ի, Cathay Pacific-ի, Asiana Airlines-ի, Malaysia Airlines-ի և Singapore Airlines-ի հետ միասին, Qatar Airways-ը համարվում է յոթ ավիաընկերություններից մեկը, որոնք բրիտանական «Skytrax» գործակալության կողմից ստացել են ամենաբարձր՝ հինգ աստղ վարկանիշ։


== Ուղևորափոխադրումներ ==
2017 թվականի հունվարի տվյալներով Qatar Airways իրականացնում է չվերթներ դեպի Աֆրիկայի, Ասիայի, Եվրոպայի, Հյուսիսային Ամերիկայի, Հարավային Ամերիկայի և Օվկիանիայի շուրջ 150 քաղաքներ։ Qatar Airways-ը աշխարհի այն եզակի ավիափոխադրողներից մեկն է, որ չվերթներ է իրականացնում դեպի հինգ մայրցամաքներ։
2017 թվականի փետրվարի 5-ին ավիաընկերության Boeing 777 ինքնաթիռը իրականացրել է պատմության մեջ ամենաերկար չվերթը։ Ինքնաթիռը վայրէջք է կատարել Նոր Զելանդիայում՝ օդում մնալով 16 ժամ։ Ինքնաթիռը օդ է բարձրացել Դոհայից փետրվարի 5-ին առավոտյան ժամը 05:10 և վայրէջք է կատարել Օքլենդում փետրվարի 6-ին երեկոյան 21:30։  Թռիչքը տևել է 16 ժամ 20 րոպե։


== Բեռնափոխադրումներ ==
Qatar Airways-ի դուստր ընկերություններից է Qatar Airways Cargo-ն, որն իրականացնում է բեռնափոխադրումներ։ Ընկերությունն իր ենթակայության տակ ունի 3 Airbus A330F և 6 Boeing 777 Freighters: Մինչև 2017 թվականի տարեվերջ ընկերության նավատորմը կհամալրվի 17 հատ Airbus A330-200 Freighter, Airbus A330-200F, Boeing 777 Freighters տիպի օդանավերով։


=== Նավատորմ ===

2016 թվականի դեկտեմբերի դրությամբ, Qatar Airways-ի նավատորմը բաղկացած է հետևյալ օդանավերից.


== Ծանոթագրություններ ==
Սեն Ռոմեն սյուր Ժիրոնդ

Սենտ Ռամե (ֆր.՝ Saint-Romain-sur-Gironde), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կոզ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17392։


== Բնակչություն ==
Համայնքի բնակչությունը 2010 թվականին կազմում էր 48 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Ռոմեն սյուր Ժիրոնդի վիճակագրության ազգային ինստիտուտ (ֆր.)
Հրդեհ Բաքվի մետրոպոլիտենում (1995)

Հրդեհ Բաքվի մետրոյում, խոշորագույն պատահար Բաքվի մետրոյում, ինչպես նաև խոշորագույնն աշխարհի մետրոպոլիտենների պատմության մեջ մարդկային զոհերի քանակով։ Տեղի է ունեցել 1995 թվականի հոկտեմբերի 28-ին՝ շաբաթ երեկոյան, մոտավորապես ժամը 18։00-ին։


== Հանգամանքներ ==
Կենդանի մնացած ուղևորներից մեկը վկայել է․

Ողբերգությունից հետո Ադրբեջանի նախագահ Հեյդար Ալիևը հատուկ հրամանով հանրապետությունում համազգային եռօրյա սուգ հայտարարեց։ Նախագահը նաև հրամայեց զոհվածների ընտանիքներին 1-ական մլն մանաթ հատկացնել և զոհերին թաղել պետական միջոցներով։


== Պատճառներ ==
Ողբերգության պատճառների շուրջ գլխավոր վարկածի համաձայն՝ վագոններից մեկի քարշային շարժիչն է վառվել, և շփոթված մեքենավարը սխալ որոշում է ընդունել կանգնեցնել գնացքը նեղ թունելում (5.6 մ բարձրությամբ, 5 մ լայնությամբ)՝ «Ուլդուզ» և «Նարիմանով» կայարանների միջև՝ «Ուլդուզ» կայարանից 200 մ հեռավորության վրա։ Երբ գնացքը կանգնել է, թունելը լցվել է ծխով, որից հետո մեքենավարը հայտնել է պատահարի մասին և պահանջել անջատել հոսանքը կոնտակտային ռելսից։
Թունելի վատ օդափոխության և աղոտ լուսավորության պատճառով ուղևորներից շատերը խեղդվել են կամ ճզմվել խուճապի արդյունքում։ Շատերը կոտրված ապակիներից կտրվածքներ են ստացել։ Հրդեհի արդյունքում զոհվածներից շատերը մահացել են գնացքի մեջ, իսկ թունելում գտել են 40 մարմին։ Մի քանի մարդ մահացել է հոսանքահարումից այն բանից հետո, երբ փորձել են բռնվել ուժահաղորդ և հաղորդակցության մալուխներից, որպեսզի շրջանցեն հրդեհված գնացքը։
Չնայած դրան՝ պատահարը հետաքննող կառավարական կոմիտեի նախագահը՝ երկրի առաջին փոխվարչապետ Աբասովը, հայտարարեց, որ ողբերգության գլխավոր պատճառը հնացած սարքավորումներն են․


== Հետևանքներ ==
Պաշտոնապես հայտարարված տվյալների համաձայն՝ հրդեհի պատճառով զոհվել է 286 ուղևոր (այդ թվում՝ 28 երեխա) և 3 փրկարար, ընդհանուր առմամբ 289 մարդ։ Վիրավորների թիվը կազմել է 270 մարդ (այդ թվում՝ 69 մարդ հոսպիտալացվել է և 13-ի վիճակը եղել է ծանր)։


== Բաքվի մետրոպոլիտենի վտանգը ==
Բաքվի մետրոյում այդ պատահարից առաջ և հետո մի քանի անգամ ահաբեկչություններ, փոքր հրդեհներ և շարժասանդուղքի փլուզում է տեղի ունեցել։


== Ծանոթագրություններ ==


== Արտաքին հղումներ ==
Ողբերգություն Բաքվի մետրոյում
Թխկի սպիտակ

Թխկի սպիտակ (Acer pseudoplatanus), 30մ բարձրությամբ ծառ է։ Տարածված է Եվրոպայում ու Կովկասում էկոլոգիապես դիմացկուն է։ Երևանի բուսաբանական այգու պայմաններում լավ է աճում։ Գեղազարդիչ է առանձնապես հինգ բլթականի տարբեր գունավորում ունեցող խոշոր տերևների և գեղեցիկ պսակի շնորհիվ։


== Գրականություն ==
Ծառագիտություն, Հ.Ժ.Վարդանյան
Օլչենենգո

Օլչենենգո (իտալերեն՝ Olcenengo), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 16 կմ² տարածք։ Բնակչությունը 2008 թվականի տվյալներով 607 մարդ է։ Հեռախոսային կոդը՝ 0161։ Փոստային ինդեքս 13040։ Խտությունը՝ 38 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Դերենիկ Վարդումյան

Դերենիկ Սուրենի Վարդումյան (ապրիլի 13, 1978(1978-04-13), Երևան, Հայկական ԽՍՀ, ԽՍՀՄ), թմբկահար, դերասան։


== Կենսագրություն ==
1999 թվականին ավարտել է Երևանի թատերական արվեստի պետական ինստիտուտի թատերական ֆակուլտետի «Երաժշտական թատրոնի դերասան» բաժինը։ 1996-2001 թվականներին եղել է Երևանի պետական կամերային երաժշտական թատրոնի մեներգիչ։ 2000-2003 թվականներին մի շարք ներկայացումներում համագործակցել է դերասան Վարդան Պետրոսյանի հետ։ 2000 թվականից երգում է «Հայաստանի պետական ֆիլհարմոնիկ նվագախումբ» ՊՈԱԿ-ին կից «Հովեր» կամերային երգչախմբում։ 2001 թվականի հուլիս-նոյեմբեր ամիսներին եղել է Երևանի պետական կամերային երաժշտական թատրոնի մեներգիչ, 2002 թվականի սեպտեմբեր - դեկտեմբեր ամիսներին՝ «Ստուդիա-Օրկեստր» ՍՊԸ երգչախմբի երգիչ։ 2003-2008 թվականներին եղել է Հայաստանի հանրային ռադիոյի երիտասարդական «Լյուն-Սե» ծրագրի խմբագիր, ռադիոլրագրող։ 2005-2007 թվականներին «Արամազդ» ռոք խմբի հարվածային գործիքների կատարող։ 2007 թվականից համագործակցում է «Վիբրոգրաֆուս» պրոդյուսերական ընկերության հետ, որը զբաղվում է ռոք համերգների կազմակերպմամբ։ 2007 թվականից «Դոգմա» հայկական պրոգրեսիվ էթնո մետալ խմբի հարվածային գործիքների կատարող է, 2009 թվականից "The Beautified Project" ալտերնատիվ ռոք խմբի հարվածային գործիքների կատարող։
Նկարահանվել է մի շարք ֆիլմերում։


== Ընտանիք ==
Ամուսնացած է, ունի դուստր և որդի։
Կինը՝ Սոնա Քոլոզյանը, ավարտել է Երևանի պետական թատերական ինստիտուտը, կատարել մի շարք դերեր թատրոնում, երգել «Հովեր» երգչախմբում։


== Ծանոթագրություններ ==
Խրենով (գյուղ, Իվանիչևի շրջան)

Խրենով (ուկրաիներեն՝ Хренів), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1545 թվականին։
2001 թվականի տվյալներով Խրենով գյուղում բնակվում էր 343 մարդ։ Բնակավայրը զբաղեցնում է 4,7 կմ² տարածք։ Բնակչության խտությունը կազմում էր 72,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորնիե Մորինի

Գորնիե Մորինի (ռուս.՝ Горные Морины), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզեո (կոմունա)

Անվան այլ կիրառումների համար տե՛ս՝ Իզեո (այլ կիրառումներ) Իզեո (իտալերեն՝ Iseo), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 9055 մարդ, խտությունը՝ 362 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 25049։ Հեռախոսային կոդ՝ 030։
Իզեոն սահմանակից է Պրովալիո դ'Իզեո, Սուլցանո, Պոլավենո և Պարատիկո համայնքներին։
Կոմունայի հովանավորն է Բրեշիայի Սուրբ Վիգիլիոսը։ Տոնը նշվում է սեպտեմբերի 26-ին։
Կոմունայի տարածքով է անցնում Բրեշիա-Իզեո-Էդոլո երկաթուղին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 030 980161
Էլեկտրոնային հասցեն՝ info@comune.iseo.bs.it
Պաշտոնական կայք՝ http://www.comune.iseo.brescia.it/


== Արտաքին հղումներ ==
Իզեոի պաշտոնական կայք. (իտալ.), http://www.comune.iseo.brescia.it/indice_inglese.htm Archived 2010-08-24 at the Wayback Machine.
Վիճակագրության ազգային ինստիտուտ պաշտոնական կայքը. (իտալ.), http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աշոտ Երկաթ (վեպ)

«Աշոտ Երկաթ», հայ գրող Բագրատ Այվազյանի կողմից գրված պատմական վեպ։ Այն առաջին անգամ հրատարակվել է 1893 թ. Թիֆլիսում՝ «Արձագանք» թերթում։ Գիրքը վերատպվել է՝ 1903, 1910, 1914 թթ.։ Հիսուն տարի անց Սովետական միությունում, վեպը դարձյալ վերահրատակվել է։
Վեպում ներկայացված են Գևորգ Մարզպետունու և Աշոտ Բագրատունու հերոսական կերպարները։ Հեղինակը պատմում է թե ինչպես են նրանք համախմբում ժողովրդին ու պայքար կազմակերպում թշնամի հագարացիների դեմ։


== Տես նաև ==
Գևորգ Մարզպետունի (վեպ)


== Ծանոթագրություններ ==
Հարություն Շահրիկյան

Հարություն Շահրիկյան (Ատոմ), Նիտրա (1860, Շապին Գարահիսար, Գիրեսունի մարզ, Թուրքիա - 1915, Անկարա, Անկարայի վիլայեթ, Օսմանյան կայսրություն և Կոստանդնուպոլիս, Օսմանյան կայսրություն), հայ ազգային-ազատագրական շարժման գործիչ, իրավաբան, Մեծ եղեռնի զոհ։ ՀՅԴ կուսակցության անդամ։


== Կենսագրություն ==
Ավարտել է Կոստանդնուպոլիսի Կեդրրոնական վարժարանը(Getronagan Armenian High School): Ստացել է բարձրագույն կրթություն (Galatasaray Lisesi) Գալատասառաի լիցեյում, իրավաբանություն մասնագիտւտյամբ։ Այնուհետև շարունակում է ուսումը Կոնստանդնուպոլիսի Համալսարանում։
1880 թ. աշխատում է որպես փաստաբան Տրապիզոնում 1889-1895 թվականներին։
1895 թ. Համիդյան ջարդերի ժամանակ՝ ձերբակալվում է։ 13-ամսյա բանտարկությունից հետո, իրագործում է բարեհաջող փախուստ 1897 թ. Բաթում, այնուհետև Թբիլիսի, որտեղ ծավալում է լայն մասնագիտական գործունեություն, որպես իրավաբան։ Համագործակցում է Ալեքսանդր Մանթաշովի հետ։
1897 թ. հուլիսի 25-ին ՀՅԴ կուսակցության բյուրոյի հանձնարարությամբ մեկնում է Սալմաստ, համաձայնեցնել է Խանասորի արշավանքի կազմակերպմանը։
Հունվարի 16–26, 1898 թ. մասնակցում է ՀՅԴ արևելյան անդամների ժողովին, որի ընթացքում Ավետիք Սահակյանն ու Շահրիկյանը նշանակվում են Բաքվի (Ոսկանապատ) և հյուսիսային Ռուսաստանի ՀՅԴ ղեկավարներից։
1905-1906 թթ. հայ-թաթարական ընդհարումների ժամանակ հայազգի խոշոր գործարարներից դրամական միջոցներ է հավաքել և մեծ քանակությամբ զենք փոխադրել կռվի շրջանները։
1908 թ․ երիտթուրքական հեղաշրջումից հետո մեկնել է Կոստանդնուպոլիս, որտեղ իրականացրել է ազգային, կուսակցական և հրապարակախոսական լայն գործունեություն։ Մասնավորապես, ընտրվում է Հայկական Ազգային Ժողովի անդամ։ Գրում է «ԱԶԱՏԱՄԱՐՏ» թերթի համար։
1915 թվականին մի շարք մտավորականների թվում ուղարկվում է Այաշ, որտեղ էլ, Անկարայի շրջակայքում տանջամահ են անում։


== Հրատարակություն ==
Մեր հաւատամքը 1910
Ամուսնական խնդիրը իրաւական եւ ընկերային տէսակէտեն։ Եկեղեցիւ եւ ազգային սահմանադրութեան ոգին այս հարցի մասին, 1912
Օսմանեան կայսրութեան անկման պատմութիւնը։ Երիտ.-թուրքերի վերանորոգուող դպրոցը 1913
Բարենորգումներու հարցը 1914
Ազգային սահմանադրություն 1914


== Գրականություն Հ. Շահրիկյանի մասին ==
"Կաւէ արձաններ" Անտոնյան, Արամ Անտոնի, 1910


== Ծանոթագրություններ ==
Դմիտրի Նալիվկին

Դմիտրի Վասիլևիչ Նալիվկին (օգոստոսի 13 (25), 1889, Սանկտ Պետերբուրգ, Ռուսական կայսրություն - մարտի 3, 1982(1982-03-03), Լենինգրադ, ՌԽՖՍՀ, ԽՍՀՄ), խորհրդային երկրաբան և հնէաբան։ ԽՍՀՄ ԳԱ ակադեմիկոս (1946), սոցիալիստական աշխատանքի հերոս (1963)։
1915 թվականին ավարտել է Պետրոգրադի լեռնային ինստիտուտը, 1920 թվականից՝ պրոֆեսոր նույն ինստիտուտում։ 1946-1951 թվականներին՝ ԽՍՀՄ ԳԱ Թուրքմենստանի մասնաճյուղի Նախագահության նախագահ, լճագիտության լաբորատորիայի տնօրեն։ 1954 թվականից՝ ԽՍՀՄ ԳԱ միջգերատեսչական շերտագրական կոմիտեի նախագահ։ Հիմնական աշխատությունները վերաբերում են Ուրալի, Միջին Ասիայի ու Արևելա-Եվրոպական պլատֆորմի պալեոզոյի շերտագրությանը, հնէաբանությանը և օգտակար հանածոներին։ ԽՍՀՄ և մի շարք արտասահմանյան գիտական ընկերությունների պատվավոր անդամ, ԽՍՀՄ պետական (1946) և լենինյան (1957) մրցանակներ։ Պարգևատրվել է Լենինի 4 և այլ շքանշաններով։


== Ծանոթագրություններ ==
Սեդրակ Ապաճյան

Սեդրակ Ապաճյան (1907, Ալեքսանդրետտա, Հաթայի մարզ, Թուրքիա - 1968, Բեյրութ, Լիբանան), հայ հրապարակագիր, խմբագիր, հասարակական գործիչ։ Սովորել է ծննդավայրի ֆրանսիական քոլեջում։


== Գործունեություն ==
1925 թվականին խմբագրել է «Նոր ճանապարհ» առաջադիմական ընտհատակյա խմորատիպ թերթը, 1931 թվականին մասնակցել է «Գրասիրաց միություն» ընկերության հիմնադրմանը։ 1934-1938 թվականներին դասավանդել է Ալեքսանդրետի Նուպարյան վարժարանում։ 1939 թվականին տեղափոխվել է Բեյրութ, ուր խմբագրել է «Սպարտակ» (1940-1941) ընդհատակյա թերթը, ապա՝ «Առավոտ» օրաթերթը։ Իր հոդվածներում ընդգծել է Խորհրդային Հայաստանի կարևոր դերը սփյուռքահայության կյանքում։


== Ծանոթագրություններ ==
Վլադիմիր Բադալյան (այլ կիրառումներ)

Վլադիմիր Բադալյան անուն-ազգանունը կարող է վերաբերել՝

Վլադիմիր Գրիգորի Բադալյան (1920-), հայ բժիշկ, Հայրենական մեծ պատերազմի մասնակից։
Վլադիմիր Մերուժանի Բադալյան (ծնվ. 1958), ՀՀ պետական և քաղաքական գործիչ, հայ դիվանագետ։


== Ծանոթագրություններ ==
(2900) Լուբոշ Պերեկ

(2900) Լուբոշ Պերեկ (անգլ.՝ Lubos Perek), աստերոիդ աստերոիդների հիմնական գոտում։ Հայտնաբերվել է 1972 թվականի հունվարի 14-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,027098 ա. մ., առավելագույնը մոտենում է 2,7302 ա. մ. հեռավորության վրա և հեռանում 3,324 ա. մ.։ Արեգակի շուրջ մեկ ամբողջական պտույտ է կատարում 1923,7 երկրային օրվա ընթացքում, իր ուղեծրով շարժվելով միջինում 0,187139 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2900) Լուբոշ Պերեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարտոֆիլով ապուր

Կարտոֆիլով ապուր (գերմ.՝ Kartoffelsuppe), գերմանական և ավստրիական խոհանոցի ավանդական ապուր։ Թանձր կազմություն ունեցող ապուրը անվանում են կարտոֆիլով այնտոպֆ։
Կարտոֆիլով ապուրի բաղադրատոմսը տարբերվում է ըստ տարածաշրջանի։ Սովորաբար կարտոֆիլը եփվում է բանջարեղենի, օրինակ՝ գազարի, նեխուրի և գլուխ սոխի հետ՝ աղի ջրի կամ արգանակի մեջ։ Կարտոֆիլով ապուրի մեջ ավելացնում են սեզոնային բանջարեղեն։ Երբ կարտոֆիլը եփվում է, կարտոֆիլ ճզմիչի օգնությամբ այն տրորում են՝ վերածելով պյուրեի։ Նայած բաղադրատոմսից՝ կարտոֆով ապուրին ավելացնում են խոզի ճարպի կտորներ, տապակած սոխ և թարմ մաղադանոս։ Որպես համեմունքներ օգտագործում են կանաչեղեն, տաքդեղ, սև պղպեղ։ Կարտոֆիլով ապուրը հաճախ մատուցում են բոկվուրստի, վիեննական նրբերշիկի, տեֆտելի, լյարդային, որսորդական և երշիկի այլ տեսակների հետ, ինչպես նաև հացի և բուլկու, որոնց փշրում են ապուրի մեջ։
Հյուսիսային Գերմանիայում կարտոֆիլով ապուրը տարբեր բաղադրատոմսերի հետ հանդիսանում է ստանդարտ ուտեստ, որը պատրաստում են տանը։ Մեկլենբուրգում կարտոֆիլով ապուրը անվանվում է «կարտոֆիլը սալորի հետ», նրա մեջ բացի բանջարեղենից ավելացնում են կասսելեր կամ բեկոն և սև սալորաչիր։ Այդպիսի յուրահատուկ համը՝ բավականին աղի կարտոֆիլով ապուրը քաղցր հավելումներով, բացի Մեկլենբուրգից, սիրում են նաև Շլեզվիգ Հոլշտայնում։ Բադենսկի խոհանոցում, հատկապես Հարավային Բադենում և միջին, վերին Հռենոսի ափին ապուրը ուտում են սալորի բերքահավաքի սեզոնին սալորով կարկանդակի հետ։ Պֆալցում և Սաարում կարտոֆիլով ապուրը ուտում են ինչպես սալորով կարկանդակով, այնպես էլ խմորագնդիկներով։ Շվեբիայում կարտոֆիլով ապուրը ուտում են խնձորով կարկանդակի հետ։
2009 թվականի նախընտրական կազմակերպության ժամանակ, ֆեդերալ կանցլեր Անգելա Մերկելը RTL Television հեռուստաալիքին տեղեկացրել է, որ կարողանում է կարտոֆիլով ապուր պատրաստել և սիրում է իսկական այնտոպֆ։


== Ծանոթագրություններ ==


== Արտաքին հղումներ ==
Рецепты картофельного супа(գերմ.)
Vollständige Kartoffelküche(գերմ.)
Der Spiegel: Классический картофельный суп(գերմ.)
Die Welt: Всё, что вы хотели знать о картофельном супе
Բորչանինովի-Պերվուշինի ջրաղաց

Բորչանինովի-Պերվուշինի ջրաղաց (ռուս.՝ Мельница Борчанинова-Первушина), ճարտարապետական հուշարձան Եկատերինբուրգում (տեղական նշանակության, № 6600173000):
Ջրաղացի շենքը գտնվում է Չելյուսկինցիների փողոցում  (նախկինում` Հյուսիսային), Սվերդլովի  (նախկինում` Արսենտևսկի  պողոտա), Ավեյդի (նախկինում` 2-րդ Արևելյան) և  Ազինի (նախկինում` 4-րդ Մելկովսկու) փողոցներով սահմանափակված տարածքում։
Կառուցվել է  « Ս. Ի. Գրաչով և  Ա. Ե. Բորչանինով ընկերության միջոցներով»։ Բորչանինովի-Պերվուշինի ջրաղացը համարվում է 20-րդ դարի սկզբի արդյունաբերական ճարտարապետության նմուշ էկլեկտիկայի ոճով և «նշանակալի քաղաքաշինական դեր է խաղում»։ Կառուցվել է 1906-1908 թվականներին անհայտ ճարտարապետի կողմից։   
Ջրաղացի շինարարության նախաձեռնողը եղել է եկատերիբուրգյան գործարար և հասարակական գործիչ Ալեքսանդր Եֆրեմովիչ Բորչանինովը  (1859 թվականի հոկտեմբեր-1907 թվականի հուլիսի 30)։ Ջրաղացի համար ձեռք բերվեցին նորագույն սարքավորումներ, բայց շինարարության ընթացքում դժբախտ պատահարի հետևանքով Բորչանինովը մահացավ։ 


== Ճարտարապետություն ==
Քարե հինգհարկանի մասնաշենքը ուղղված է դեպի Պրիվոկզալնայա հրապարակ։ Լայնածավալ շենքը ճակատային հատվածի ողջ բարձրությամբ բաժանված է որմնասյուներով և պատուհանների շարքով, որոնք զարդարված են բարձրաքանդակներով։  Հիմնական ճակատի անկյունները զարդարում են փոքրիկ աշտարակները, իսկ կիսաշրջանաձև ճակտոնները և շրջանաձև բարոկկո ոճի գմբեթները ձևավորում են ճակատի պսակաձև հատվածը։ Ճակատի զարդարանքը լրացնում են ձևավոր շարվածքը և երկրաչափական զարդաքանդակները։ Շենքը կառուցված է էկլեկտիկայի ոճային ձևերով և «աղյուսային» ոճի տարրերով։
Ջրաղացը բաղկացած էր`   

Հինգհարկանի քարե շինությունից
Ուժային արտադրամասից
Քարե ատաղծագործական արհեստանոցից
ԱնցակետիցՍվերդլովսկի մարզային խորհրդի գործադիր կոմիտեի 1980 թվականի հունվարի 11-ի  (№ 16) և 1991 թվականի մայիսի 15-ի  (№ 75) որոշումներով ջրաղացը ճանաչվել է որպես մարզային նշանակության ճարտարապետական հուշարձան։
Ջրաղացը կանխամտածված կառուցվել է հինգ հարկանի շենքի տեսքով։ Այդպիսով, Բորչանինովը ցանկացել է թաքցնել, որ այդ տարածքում ջրաղաց կա և որոշել է այն քողարկել բնակելի շենքի կամ հյուրանոցի անվան տակ։ Հնարավոր է արգելված է եղել երկաթգծի կայարանի մոտակայքում ջրաղացի կառուցումը, կամ էլ նա այդ ձևով ցանկացել է խուսափել հարկերից։


== Ծանոթագրություններ ==
Բերեզինկա (գյուղ, Մուկաչևոյի շրջան)

Բերեզինկա (ուկրաիներեն՝ Березинка), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Բերեզինկա գյուղում բնակվում էր 624 մարդ։ Բնակավայրը զբաղեցնում է 0,799 կմ² տարածք։ Բնակչության խտությունը կազմում էր 780,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆաստովցի

Ֆաստովցի (ուկրաիներեն՝ Фастівці), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Ֆաստովցի գյուղում բնակվում էր 1 033 մարդ։ Բնակչության խտությունը կազմում էր 28,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիռվե (այլ կիրառումներ)

Կիռվե անունը կամ տերմինը կարող է վերաբերել հետևյալ հոդվածներին․

Կիռվե - գյուղ Էստոնիայի Ավինուռմե շրջանի կազմում։
Կիռվե - գյուղ Էստոնիայի Վասցելիինա շրջանի կազմում։
Սարմինի շրջան

Սարմինի շրջան (արաբ․՝ ناحية سرمين‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Իդլիբի գավառի յոթ շրջաններից մեկը։
Վարչական կենտրոնն Սարմին քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 14,530 բնակչություն։ Քաղաքն ու շրջական ավանները կազմում են 44.57 քառ.կմ տարածք։
Ունի 1 գյուղ և ավան

Սարմին (արաբ․՝ سرمين‎‎), բնակչություն՝ 14,530


== Ծանոթագրություններ ==
Եվրոպայի ծանրամարտի առաջնություն

Եվրոպայի ծանրամարտի առաջնություն ամենամյա միջոցառում, որը կազմակերպվել է Եվրոպայի ծանրամարտի ֆեդերացիան։ Այն անցկացվում է 1896 թվականից։


== Մրցաշարերի ցանկ ==
Ոսկեբզեզներ

Ոսկեբզեզներ (լատ.՝ Buprestidae), բզեզների ընտանիք։ Հայտնի է 12 հազար, Հայաստանում՝ 200 տեսակ։ Հանդիպում են Տավուշի և Սյունիքի մարզերում, Արարատյան դաշտում։ Առավել տարածված են սև, դեղձենու, բարդու, փոփոխական և այլն, որոնք վնասում են ծառերը։ Հազվադեպ են Պալլասի, Սողոմոնի, գեղեցիկ ոսկեբզեզները։ Վերջին երկուսը գրանցված են ՀՀ Կարմիր գրքում։


== Արտաքին կառուցվածք ==
Մարմնի երկարությունը 3-100 մմ է։ Ծածկույթներն ամուր են՝ վառ մետաղ, փայլով (այստեղից՝ անվանումը)։ Ունեն կարճ, սղոցաձև բեղիկներ, ամուր հոդավորված առաջնաև միջնակուրծք։ Փորիկը կազմված է 5 հատվածից, առաջին երկուսը միաձուլված են։


== Կենսակերպ ==
Ակտիվ են ցերեկը (առավելապես՝ ամռանը)։ Հանդիպում են կերաբույսերի ցողունի և ճյուղերի, որոշ մանր նաև ծաղիկների վրա։ Թրթուրները սպիտակ են, զարգանում են ծառերի կեղևի տակ։
Բերբուկի

Բերբուկի (վրաց.՝ ბერბუკი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Գորիից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 873 մարդ։


== Ծանոթագրություններ ==
Վերնբերգ Քյոբլից

Վերնբերգ Քյոբլից (գերմ.՝ Wernberg-Köblitz), կոմունա Գերմանիայում՝ Բավարիայի տարածքում։
Ենթարկվում է Վերին Պֆալցի վարչական շրջանին։ Գտնվում է Շվանդորֆ (շրջան) տարածքում։ Բնակչությունը 2010 թվականի դեկտեմբերի 31-ի տվյալներով կազմում է 5643 մարդ։ Զբաղեցնում է՝ 66,03 կմ² տարածք։ Պաշտոնական կոդ 09 3 76 150։


== Ծանոթագրություններ ==


== Արտաքին հղումներ ==
Պաշտոնական կայք
Ելիզավետա Մնացականովա

Ելիզավետա Մնացականովա (ռուս.՝ Елизаве́та Арка́дьевна Мнацака́нова, մայիսի 31, 1922(1922-05-31), Բաքու, Ադրբեջանական ԽՍՀ - սեպտեմբերի 10, 2019(2019-09-10), Վիեննա, Ավստրիա), ազգությամբ հայ ռուսական և ավստրիական բանաստեղծուհի, թարգմանչուհի, երաժշտագետ։


== Կենսագրություն ==
Ծնվել է 1922 թվականին Բաքվում։ Նրա հայրը բժիշկ և բանաստեղծ Արմեն Սյունին (Արկադի Մնացականյան) է։ 1945 թվականից բնակվել է Մոսկվայում, սովորել է Մոսկվայի պետական համալսարանի բանասիրական ֆակուլտետում։ 1950 թվականին ավարտել է Մոսկվայի կոնսերվատորիան, 1953 թվականին՝ կից ասպիրանտուրան։ Երաժշտագիտական գրքերի և էսսեների հեղինակ է։
Թարգմանել է գերմանա-ավստրիական պոեզիա (Նովալիս, Ֆրիդրիխ Հյոլդեռլին, Ռայներ Մարիա Ռիլկե, Գեորգ Թրակլ, Պաուլ Ցելան և այլք)։ 1964 թվականից ստեղծագործում է տեսողական պոեզիայի ժանրում, իր տեքստերում համակցում է տառատեսակային և գեղանկարչական տարրերը։ Հանդես է գալիս նաև ամուսնական Նեցկովա ազգանունով։
1975 թվականից ապրում է Վիեննայում, գրում է ռուս և գերմանական լեզուներով, զբաղվում ինքնաթարգմանությամբ։ Մասնակցում է Եվրոպայում, Իսրայելում, ԱՄՆ-ում անցկացվող գրական-գեղարվեստական ներկայացումներին։ Մինչև 1990-ականները Ե. Մնացականովայի ստեղծագործությունները ԽՍՀՄ-ում և Ռուսաստանում չեն հրապարակվել, բացառությամբ երկու բանաստեղծության «Լիտերատուրնայա Արմենիա» ամսագրում (1971):


== Ելիզավետա Մնացականովան հայերեն ==
Բանաստեղծություններ։ Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 213-221։ Թարգմ.՝ Ավագ Եփրեմյան։


== Ծանոթագրություններ ==
Գինեբեր

Գինեբեր, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում է Արճեշ քաղաքից 20 կմ հեռու, Մեծոփա և Սիփան լեռների միջև, Գանձակ գյուղի մոտակայքում։


== Պատմամշակութային կառույցներ ==
Այստեղ է գտնվել Գինեբեր կամ Կենափորի վանքը։ Գյուղը պատկանել է վանքին։ Վանքն ավերվել է 1895-1896 թվականներին, իսկ 1909 թվականին Էմիլ փաշան քարուքանդ է արել կանգուն տաճարն ու գմբեթը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լանյասկո

Լանյասկո  (իտալ․՝ Lagnasco) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1332 (2008 թվականի տվյալներով)։ Բնակչության խտությունը78 մարդ/կմ²։ Տարածքը՝ 17 կմ²։ Փոստային ինդեքս՝ 12030։ Հեռախոսային կոդ՝ 0175։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0175 72101 — 0175 72342
Էլեկտրոնային հասցե` segreteria@comune.lagnasco.cn.it
Գլխավոր կայք` http://www.comune.lagnasco.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.